Το ποσό των 3,5 εκατ. ευρώ ετοιμάζεται να προσφέρει η Αλ Ουάχντα στην ΑΕΚ για την παραχώρηση του Πέτρου Μάνταλου.



Τον διεθνή μεσοεπιθετικό και αρχηγό της «Ένωσης» φέρεται να έχει εισηγηθεί στη διοίκηση της αραβικής ομάδας, ο Μανόλο Χιμένεθ, ο οποίος έχει μετακομίσει πριν από λίγο καιρό στα Εμιράτα.



Σύντομα οι Άραβες θα καταθέσουν την πρότασή τους, όμως η ΑΕΚ δεν προτίθεται να απαντήσει θετικά σε μία τέτοια προσφορά και θα αξιώσει ένα μεγαλύτερο ποσό για να πει το «ναι» για την παραχώρηση του Έλληνα άσου.